సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కుమారి 21ఎఫ్‌కు మళ్ళీ సెన్సార్!
గత కొంతకాలంగా హాట్‌టాపిక్ నిలిచిన చిత్రం ‘కుమారి 21ఎఫ్’. థియేట్రికల్ ట్రైలర్ విడుదల దగ్గరి నుంచే అందరి దృష్టి ఆకర్షించిన ఈ చిత్రం ఇటీవలే విడుదలై ఘనవిజయాన్ని సాధించింది.
TNN | Updated:
Dec 1, 2015, 12:12PM IST
గత కొంతకాలంగా హాట్‌టాపిక్ నిలిచిన చిత్రం ‘కుమారి 21ఎఫ్’. థియేట్రికల్ ట్రైలర్ విడుదల దగ్గరి నుంచే అందరి దృష్టి ఆకర్షించిన ఈ చిత్రం ఇటీవలే విడుదలై ఘనవిజయాన్ని సాధించింది. యూత్‌ఫుల్ ఎంటర్‌టైనర్‌గా.. డిఫరెంట్ ఏటెంప్ట్‌గా...బోల్డ్ సినిమాగా విమర్శకుల ప్రశంసలు అందుకున్న ఈ చిత్రం అనూహ్యమైన ఓపెనింగ్స్‌తో ప్రారంభమై నేటికి కలెక్షన్లు స్టడీగా కొనసాగుతున్నాయి. విడుదలకు ముందు ఈ చిత్రానికి సెన్సారు సంస్థ ‘ఏ’ సర్టిఫికెట్ ఇష్యూ చేయడంతో ఈ చిత్ర శాటిలైట్ హక్కులను ఏ టెలివిజన్ సంస్థ తీసుకోలేదు. కాగా ఇటీవల విడుదలైన ఈ సినిమా బాక్సాఫీస్ వద్ద కలెక్షన్ల సునామీ సృష్టించడంతో మళ్ళీ ఈ చిత్ర శాటిలైట్ ప్రసార హక్కుల కోసం పోటీ ప్రారంభమైంది. అయితే ఇందుకోసం నిబంధనల ప్రకారం టీవీలో ప్రసారం కావడానికి ఈ చిత్రాన్ని మరోసారి సెన్సారు చేయించాలి. కొన్ని అభ్యంతరకరమైన సన్నివేశాలు, సంభాషణలు తొలగించి శాటిలైట్ కోసం ఈ చిత్రానికి యు బై ఏ సర్టిఫికెట్ జారీ చేయనున్నారు. సో.. టీవీల్లో కుమారికి మరిన్ని కట్స్ తప్పదు.